Tivoli, falske tattooveringer og en enkelt kommentar til Ukraine – ja, Sindal Marked er tilbage ovenpå to år i coronaskyggen. Kræmmer Kurt Lindstrøm havde portrætteret Ruslands præsident, Vladimir Putin, i et WC-bræt. -	Det er der, han hører hjemme, siger han og fortsætter: -	Mange ukrainere kommer forbi, og der får jeg tomlen – det passer dem. Se og hør alle reaktionerne: Musik hver aften Sindal Marked gik torsdag morgen med et optog fra Torvepladsen. Arrangementet foregår fra torsdag til søndag, og der er musik fra blandt andre Østre Gasværk, Tørfisk og Ib Grønbech. Torsdag er det så Kandis, der spiller op til fest, og det havde Johnny Hansen og resten af bandet set frem til. -	Det er tre år siden, vi har været her sidst, så vi glæder os virkelig til at komme ind og trykke den af og opleve stemningen endnu engang, siger han. Folk havde savnet det Der var da også godt gang i boderne og på markedspladsen i løbet af dagen, inden de skulle høre Kandis om aftenen. -	Jeg synes, det er dejligt at kunne komme på marked igen. Det har vi savnet, siger Karin Jensen fra Frederikshavn. Selvom vinden var hård, så kunne det holde gæsterne væk. -	Det er fuldstændig lige meget, det tager vi med, så længe solen bare er lidt fremme, så kører det, siger Kasper Skræm fra Sæby.

Referat:
Efter to år med coronarestriktioner er mange større arrangementer igen åbnet op, og en af dem er Sindal Marked, hvor deltagerne var mødt op på trods af den hårde vind.